**Paskaidrojums par Novada pašvaldības paraugnomenklatūra piemērošanu**

(papildināts 07.05.2020.)

Novada pašvaldības paraugnomenklatūra ir izstrādāta pielietošanai novada pašvaldības kā atvasinātās publiskas personas administrācijas darbā. Tanī uzskaitīti normatīvajos aktos un darbības praksē biežāk veidotie dokumenti.

Tā kā normatīvie akti pieļauj nodrošināt izglītības vadību un uzraudzību, kā arī bibliotēku un feldšerpunktu pakalpojumus, neveidojot patstāvīgas pašvaldības iestādes, lietu paraugnomenklatūrā ir iekļauti arī šo darba virzienu dokumenti.

Būvvalžu, dzimtsarakstu nodaļu u.c. likumā kā obligāti veidojamu iestāžu dokumenti nav noteikti. Būvvalžu lietu nomenklatūru sastādīšanā jāņem vērā [Būvniecības informācijas sistēmas lietu paraugnomenklatūra](https://www.arhivi.gov.lv/content.aspx?id=466&mainId=127).

Dzimtsarakstu nodaļām u.c. patstāvīgi veidojamām pašvaldību iestādēm paraugnomenklatūras jau pastāv vai arī tās nākotnē paredzēts izstrādāt atsevišķi. Aktuālais paraugnomenklatūru saraksts ir [pieejams šeit](https://www.arhivi.gov.lv/content.aspx?id=466&mainId=127).

Lietu nomenklatūrā ir iekļautās lietas ir paredzētas kā veidojamas gan papīra, gan elektroniskā formā. Minētā iemesla dēļ, kā arī ņemot vērā katras pašvaldības darba specifiku, paraugnomenklatūrā lietas forma lielākoties nav norādīta. To atzīmē katra pašvaldība savā individuālajā lietu nomenklatūrā.

Lietu paraugnomenklatūru pašvaldības piemēro, izstrādājot kārtējo ar Latvijas Nacionālo arhīvu saskaņojamo individuālo lietu nomenklatūru. Ja normatīvajos aktos noteiktais individuālās lietu nomenklatūras saskaņošanas termiņš ar Latvijas Nacionālo arhīvu nav pienācis, individuālo lietu nomenklatūru pašvaldība var nepārstrādāt.

Lietu paraugnomenklatūras lietu klasifikācijas shēmu normatīvie akti neparedz iestrādāt arhīviskā apraksta shēmā. Pašvaldības, aprakstot dokumentus, turpina izmantot iepriekš ar Latvijas Nacionālo arhīvu saskaņoto arhīviskā apraksta shēmu.